Vážení páni starostovia a panie starostky,

24.9.2015 Ministerstvo pôdohospodárstva a rozvoja vidieka SR vyhlásilo výzvu na predkladanie stratégií MASiek. V tejto súvislosti Vás prosím o spoluprácu. Okrem stretnutí, ktoré budeme organizovať (na 22.-23.10. pre Vás pripravujeme konferenciu, rezervujte si prosím termín), je nutné schváliť zotrvanie obce v MAS, teda súhlas so zaradením obce do územia pôsobnosti MAS.

V prílohe mailu máte pripravený text výpisu z uznesenia obecného zastupiteľstva (prosím vyplniť názov obce a ostatné "vybodkované" časti v POČÍTAČI!!!), ako i doklad o Vašom súhlase (prosím vyplniť v počítači OKREM poradového čísla!!! , podpísať, pečiatka erbová okrúhla). Prosím, aby ste mi **výpis z uznesenia**, ako i **doklad o súhlase** zaslali poštou alebo priniesli osobne **najneskôr do 10.11.2015**. Vzhľadom na fakt, že máme v MASke 48 obcí,  musím Vás upozorniť, že obce, ktoré tieto 2 dokumenty nedoručia v poriadku a kompletné do uvedeného termínu, **nebudú zaradené** do stratégie MAS Naše Považie.

Zároveň Vás prosím, aby ste mi tieto doklady posielali čo najskôr, dávate tak šancu tým, ktorí sa pozabudnú, aby som ich odkontrolovala.

Verím, že spoločnými silami opäť získame financie pre projekty v našom regióne.

S úctou

Ing. Martina Bednárová
manažérka MAS Naše Považie

 **MAS Naše Považie
Štefánikova 821
020 01 Púchov**
[**www.nasepovazie.sk**](http://www.nasepovazie.sk) **mobil: 0907223518**